Document ID: 31992R1144

ΚΑΝΟΝΙΣΜΟΣ (ΕΟΚ) αριθ. 1144/92 ΤΗΣ ΕΠΙΤΡΟΠΗΣ της 5ης Μαΐου 1992 για την κατάργηση του κανονισμού (ΕΟΚ) αριθ. 3522/91 περί ενάρξεως διαρκούς δημοπρασίας γι την εξαγωγή 150 000 τόνων μαλακού σίτου που κατέχει ο γαλλικός οργανισμός παρεμβάσεως στη Γάνδη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 674/92 (2),
τον κανονισμό (ΕΟΚ) αριθ. 1836/82 της Επιτροπής της 7ης Ιουλίου 1982 περί καθορισμού των διαδικασιών και των όρων πωλήσεως των σιτηρών που βρίσκονται στην κατοχή των οργανισμών παρεμβάσεως (3), όπως τροποποιήθηκε τελευταία από τον κανονισμό (ΕΟΚ) αριθ. 3043/91 (4),
Εκτιμώντας:
ότι ο κανονισμός της Επιτροπής (ΕΟΚ) αριθ. 3522/91 (5), όπως τροποποιήθηκε από τον κανονισμό (ΕΟΚ) αριθ. 383/92 (6), προβλέπει το άνοιγμα διαρκούς διαγωνισμού για την εξαγωγή- ότι είναι σκόπιμο να ακυρωθεί ο διαγωνισμός αυτός-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών.,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3522/91 καταργείται από τις 6 Μαΐου 1992.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαΐου 1992.

Labels: 3
18
17